GiliGold/VAD_KnessetCorpus huggingface dataset:
<נאור ירושלמי: מה השיטה, מה העיקרון?
<נאור ירושלמי: כי אם אני עומד בתחנה המרכזית הישנה של ראשון, שנקראת 'התחנה המרכזית הישנה', אבל היא כמובן המקום המרכזי שממנו נוסע הציבור ואין בה שילוט דיגיטלי, אז אני לא מבין מה השיטה.
<נאור ירושלמי: שוב, יכול להיות שהיא קיימת ואני פשוט לא יודע, אבל במקומות מאוד מרכזיים, אגב, גם בתל אביב.
<נאור ירושלמי: ברוחב המסגר למשל, עכשיו הרבה מהנסיעות, הוא מתוגבר בקווים ומתוגבר בנוסעים, אין שילוט דיגיטלי.
<נאור ירושלמי: לא ברורה השיטה וזה יכול מאוד להקל על הנוסעים ועל - - -
ישראל אייכלר: על העניין הדיגיטלי יש עוד הרבה לדון כי מספרים לנו שיש הרבה שלטים מיותמים שיבוא יום שזה יהיה גם.
ישראל אייכלר: עכשיו אני רוצה את עמדת המשטרה גם לגבי מה שאמרת כפתרון וגם העניין של מה זה עושה ובמיוחד בימים ביטחוניים כאלה שמאות אנשים מחכים בתחנות ואין אוטובוס.
<פרדי קוסקס: קודם כל אני אציג את עצמי.
<פרדי קוסקס: אני מאגף התנועה.
<פרדי קוסקס: אנחנו פועלים בכבישים הבינעירוניים.
ישראל אייכלר: תגיד את השם שלך למען הפרוטוקול.
ישראל אייכלר: פרדי קוסקס, כן.
<פרדי קוסקס: אנחנו באגף התנועה פועלים בכבישים הבינעירוניים.
<פרדי קוסקס: מה שקורה בערים הוא פחות לידיעתנו, פחות לנגיעה שלנו.
<פרדי קוסקס: סתם ככה שמעתי פה את החבר, אני חושב שאוטובוס קומתיים כן יכול לעזור כרגע כאן, גם תחבורה של רכבת יכולה לעזור להפחית את העומס בתחנות.
ישראל אייכלר: היה פעם ילד שאף פעם לא הצליח במבחנים.
ישראל אייכלר: הגיע הביתה פעם עם ציון מאה בזמרה.
ישראל אייכלר: האבא צעק עליו ואמר לו: 'אתה באף מבחן ל מצליח ואתה עוד מזמר'.
ישראל אייכלר: אני אומר, מירון היה תמיד נושא של משבר שנתי קבוע.
ישראל אייכלר: שנים כשעוסקים במירון, מל"ג בעומר ועד אחרי ל"ג בעומר, למה הייתה קריסה.
ישראל אייכלר: ברור שהייתה קריסה, אבל השאלה רק הייתה למה הייתה קריסה ובאילו שעות הייתה קריסה.
ישראל אייכלר: בשנים האחרונות היו כמה פעמים שהתברר שבתנאים כאלה ואחרים אפשר להעביר נושא כמו מירון בהצלחה, וזה מאוד הצליח.
ישראל אייכלר: למה נזכרתי בזמרה, כי בל"ג בעומר מזמרים שם.
ישראל אייכלר: מה זה אומר, כשמישהו מצליח במשהו פעם, אז אומרים 'אה, מותר להגיד ביטוי באידיש לפי התקנות, "קאס תוכיו", אתה כן יודע.
ישראל אייכלר: כשאתה רוצה אתה יודע אז למה במבחנים אחרים אתה לא יודע.
ישראל אייכלר: זה הביטוי.
ישראל אייכלר: אני חושב שצריך ללמוד מנושא מירון להרבה נושאים אחרים.
ישראל אייכלר: אני רוצה להביא פה דוגמה, אולי זה לא לפי הסדר כי "אגד" הוא הראשון עכשיו.
ישראל אייכלר: היו לנו הרבה בעיות עם "נתיב אקספרס", אתה הנציג?
ישראל אייכלר: היו לנו תלונות קשות מאוד.
ישראל אייכלר: נוסע ישר, אני מאוד שיבחתי אותו על העובדה, הרי מקבלים רק תלונות, כשנוסע מרוצה הוא לא טורח לפעמים לכתוב מכתב.
ישראל אייכלר: הטוב הוא מובן מאליו.
ישראל אייכלר: מישהו כותב לי פה: "בוודאי זכורה לך התלונה שבעקבותיה ערכת ישיבה בוועדה לפניות הציבור שהעתק הגיע גם אלי.
ישראל אייכלר: היות שמזדמן לי להיות בשבת אצל צאצאי בצפת, חזרתי במוצאי שבת עם הקו של חברת נתיב.
ישראל אייכלר: הופתעתי לטובה וגם שמעתי זאת מתושבי המקום שהקו השתנה לחלוטין לטובה, התדירות גברה ורכבים מתוספים.
ישראל אייכלר: כשמתמלא רכב אחד אז פתחו עוד מסלול שמתחיל ברחוב שפרינצק".
ישראל אייכלר: זה לא אומר לי כלום, אבל הם יודעים בטח.
ישראל אייכלר: "נוספו בתחנות שלטים מוארים ובהם זמני הגעת הקווים העומדים להגיע.
ישראל אייכלר: אכן הם עומדים בזמנים ויוצאים גם רכבים ריקים כך שאפשר להגיע לתחנה בזמן ולהמתין לא יותר מחמש דקות ומיד לצאת לדרך".
ישראל אייכלר: כדאי לקרוא שוב את סיפורי הקיץ ולראות את השינוי הדרסטי.
ישראל אייכלר: אני אמרתי לו, הלוואי שכל המתלוננים היו באים לספר מתי שיש איזה שיפור.
ישראל אייכלר: עכשיו אנחנו נעבור לחברת אגד, בוודאי יש לכם המון מכתבי תודה על דברים שנעשים.
ישראל אייכלר: אל תצחק, יש הרבה אמצעים שהם עושים.
ישראל אייכלר: הייתה תקופה, אני אומר משהו אישי כיושב ראש הוועדה, לא אישי פרטי.
ישראל אייכלר: בוויכוח אם צריך להפריט או לא צריך להפריט אני תמיד אמרתי שהניסיון, לפחות בשנים הראשונות, אמר לי שטוב שההגה בידיים של "אגד".
ישראל אייכלר: בכל זאת זו חברה שיש לה כמה אלפי אוטובוסים, אם יש משבר היא יכולה לשלוח חברה מסכנה, חדשה.
ישראל אייכלר: היו לנו הרבה דיונים עם החברות החדשות שהתחילו ומאוד מאוד היה קשה להם להביא אוטובוסים כי לא היה להם עד שמשרד התחבורה, אתה עשית את זה דרור שהם יכולות להביא מחברות אחרות, לשכור נסיעות, לנייד וזה פתר את הבעיה.
ישראל אייכלר: היום אני כבר לא בטוח שאני יכול להגיד שטוב שההגה בידיים של "אגד".
ישראל אייכלר: , לפני שאני אגיד את זה אני רוצה לשאול את אנשי "אגד": מה נשתנה, האם יש פה שינוי במדיניות שלכם לגבי נסיעות המוניות?
ישראל אייכלר: כפי ששמענו פה מהפונים.
<פינחס גרשון: שמי פיני, אני מהנדס התנועה ב"אגד".
<פינחס גרשון: למען האמת אני מרגיש מאוד בנוח.
ישראל אייכלר: פינחס גרשון, כן.
<פינחס גרשון: תודה.
<פינחס גרשון: אני מרגיש שבעצם כולם יודעים טוב לייצג את "אגד".
<פינחס גרשון: כאילו, אני מרגיש שאני יכול לתת לכולכם חולצה כחולה וזה בסדר גמור, לגמרי.
<פינחס גרשון: נאמרו פה התבטאויות שאני שמח כי אנשים מבינים את העניין.
<פינחס גרשון: דובר פה על עשרה אנשים בעמידה, דובר פה, פשוט רשמתי לי, רישוי, מפת תכנון, GPS, מרכז בקרה, מחסור בנהגים, מחסור באוטובוסים, קו 274, קו 164.
<פינחס גרשון: זאת אומרת, אתם מבינים את המערכת, אתם מבינים איך הכול עובד, איך הכול מתנהל.
<פינחס גרשון: אולי פשוט לשם שינוי בואו ניקח את הפנס ולא נאיר על המטבע אלא קצת הצידה.
<פינחס גרשון: אולי לא נתעסק רק 'בבואו נביא עוד אוטובוסים, עוד נהגים'.
<פינחס גרשון: אולי נתעסק בתשתיות, אולי, אולי אם היה נתיב מהיר מרחובות עד לפתח תקווה היינו עושים את זה בזמן הרבה יותר קצר עם אותה כמות אוטובוסים, לעשות את זה הלוך-חזור חזור הלוך וכלום מרווחים מהעסק.
<פינחס גרשון: לבוא היום ולתת עוד אוטובוסים ועוד אוטובוס, האם זה הפתרון?
<פינחס גרשון: האם לפה המדינה חותרת?
<פינחס גרשון: תמיד אפשר להגיד: 'הנה מפעיל, לכו תקנו אוטובוסים' ואתם צודקים.
<פינחס גרשון: בנאדם שעומד בתחנה ליבי אתו, אין לי מה לעשות.
ישראל אייכלר: הגלגל שלך צריך להיות אתו, לא הלב.
ישראל אייכלר: האוטובוס, את הלב תשאיר אותו אצלך, הוא לא רוצה את הלב, הוא רוצה את הנסיעה.
<פינחס גרשון: יש שישה חיילים שסיימו אימון בווינגיט, יוצאים לכביש 2 ומחכים לאוטובוס.
<פינחס גרשון: הם רוצים את השירות כי הם סיימו את האימון בווינגיט ורוצים להגיע בחזרה לקריית שמונה, שם הם גרים, וזה קורה.
<פינחס גרשון: אני אדם, אני לא יכול לחזות את זה, אני לא יכול לדעת את זה.
<פינחס גרשון: גם בהנחה והייתי יודע והכול היה בסדר, איך עכשיו אני אשיג עוד אוטובוס ועוד נהג, ומאיפה הוא יגיע?
<פינחס גרשון: המקום הכי קרוב נגיד זה תל אביב או חדרה, זאת אומרת, מה שכאילו מצופה מחברת ההפעלה, עוד פעם אני מבין אתכם ואני לא אומר שתצדיקו אותי.
<פינחס גרשון: תחשבו ברמת ההיגיון, אין לי בנק, אין לאף מפעיל.
<פינחס גרשון: פה אני מנסה לייצג את הענף או את כל מפעילי התחבורה.
<פינחס גרשון: אין לנו, אין לנו בנק של אוטובוסים, בנק של הנהגים בכל נקודה ונקודה ונקודה בכל הארץ.
<פינחס גרשון: אומנם אנחנו מהווים סדר גודל של משהו כמו 45%, דרור יתקן אותי.
<פינחס גרשון: בסדר, יש עוד חמישה עשר מפעילים, כולם באותה בסירה, כולם באותה מצוקה.
<פינחס גרשון: כאשר שינו תקנה, כאשר אי אפשר להעמיס יותר עשרה אנשים בעמידה זה גם בסדר, אבל אני מוגבל מאוד.
<פינחס גרשון: על הנהג חובה לדווח, אני מקבל את הדיווחים, אני יודע לנתח אותם, אני יודע - - -
ישראל אייכלר: מה הכוונה שאין לך אוטובוסים?
ישראל אייכלר: מדינת ישראל לא מגבילה אותך בסובסידיה בכמה אוטובוסים שיהיו לך.
ישראל אייכלר: תוסיף עוד אלף אוטובוסים והמדינה ממשיכה לסבסד גם את הקנייה של האוטובוסים וגם את הנסיעות ותספק לאותם שישה חיילים בווינגיט כשאתה יודע שהם יוצאים.
ישראל אייכלר: הרי אתה יודע שיש סדרי אימון ואתה יודע פחות או יותר, או שיש לך אנשים במקום שמדווחים לך – אז תעמיד להם אוטובוס ואין לך - - -
<פינחס גרשון: זאת אומרת, אתה אומר אני אשים בנאדם בכל בסיס ובסיס של מחנות צה"ל.
ישראל אייכלר: בעידן הטלפון והסלולרי זה לא דבר שקשה לדעת.
ישראל אייכלר: כשיוצאים מאות חיילים לאיזה אירוע שמישהו יוכל לדווח לכם, בוודאי.
<פינחס גרשון: יש מקומות שאני יודע יותר, יש מקומות שאני יודע פחות, אבל זה בעצם התהליך.
<פינחס גרשון: קחו בחשבון ש"אגד", וכולכם אמרתם ובצדק, "אגד" עברה שינוי.
ישראל אייכלר: תסביר לי את השינוי כי דרור, כשמתחילים לדבר על השינוי הוא מתחיל להתנועע על הכיסא.
ישראל אייכלר: מה השינוי שמונע מכם - - -
ישראל אייכלר: כשהוא דיבר על זה שמאז המכרז החדש.
ישראל אייכלר: תסביר לי מה השתנה, מבחינת ההסכמים אתכם מה השתנה.
ישראל אייכלר: מה גרם לכם ולמנהל שלכם, שלא הגיע לפה ואני לא יודע למה, לשנות מדיניות ולהגיד למאות אנשים: 'אין לי לכם אוטובוסים'.
ישראל אייכלר: זה ממש לא לגיטימי בעיניי.
<פינחס גרשון: אנחנו הפכנו בעצם מחברה שהיא וולונטרית, די וולונטרית לחברה שדואגת לכיס שלה כמו שכל אחד ואחד היה דואג לכיס שלו.
<פינחס גרשון: אני חושב שזה בעצם לגיטימי.
<פינחס גרשון: אומנם יש סובסידיות והכול בסדר, הכול נכון.
<פינחס גרשון: זאת אומרת, כאשר אני צריך עכשיו להוציא נסיעה במיוחד ולהעיר את הנהג מהבית, לתלוש אותו מהמשפחה שלו ולהביא אותו ולבצע את הנסיעה כי יש אנשים, זה בסדר.
<פינחס גרשון: או.
<פינחס גרשון: קיי., מה אני עושה מהצד השני עם אותו נהג אוטובוס?
<פינחס גרשון: אני צריך להחזיר אותו בחזרה בלי לקוחות ובלי אנשים?
<פינחס גרשון: פעם, נכון, "אגד" היה לה יותר אחוזים מבחינת ההפעלה והיא הייתה נותנת את השירות.
ישראל אייכלר: למה כשיש לך יותר אחוזים אתה יכול להפעיל שירות וכשיש לך פחות אחוזים אז - - -
<פינחס גרשון: כי החל מהחודשים הקרובים, זה מה שנאמר ואתה צודק, אנחנו ניכנס לעולם אחר.
<דרור גנון: פיני, אתה יוצא בהצהרות שאני לא הייתי - - אני חושב שאתה לא מבסס את הדברים שלך על משהו שאתה יכול לעמוד מאחוריו אז כדאי שלא - - -
<פינחס גרשון: אז אני חוזר - - -
ישראל אייכלר: זה הבוסים שלו אומרים את זה, זה רק הם אומרים את זה.
ישראל אייכלר: איך קוראים להם?
ישראל אייכלר: הם לא באו אז אני לא יודע מי הם.
<פינחס גרשון: אני מקבל את ההערה של דרור, אני מקבל את ההערה של דרור.
ישראל אייכלר: תראה דרור, הוא התחיל להגיד את האמת.
ישראל אייכלר: הוא אמר אמת.
ישראל אייכלר: אמרת לא אמת?
<דרור גנון: טוב, ניתן לו לסיים.
<דרור גנון: זה לא עניין של אמת, זה עניין של התנהלות- - -
<פינחס גרשון: זה לא העניין, פשוט דרור מעודכן יותר ממני.
ישראל אייכלר: דרור אמר עכשיו מילת מפתח.
ישראל אייכלר: הוא אמר שזה עניין של התנהלות.
ישראל אייכלר: הוא רצה להגיד לך, אתה יודע מה, בוא ניתן לדרור לדבר.
<דרור גנון: בוא נגיד כמה דברים.
<דרור גנון: באופן כללי אני שמח להיות פה, קודם כל.
<דרור גנון: נעים, אני נהנה להתמודד עם זה וזה חלק מהעבודה שלי.
<דרור גנון: בסוף אני עובד ציבור, אני עובד אצל הציבור ולמען הציבור – זה חלק מהעניין וככה נוכל לשפר ולהבין את רחשי הציבור, גם לנסות להגיע לתבונות שבאמצעות הכלים שעומדים לרשותנו נוכל לתת את המענה.
<דרור גנון: זה ברמה הכללית וזה חשוב לי.
<דרור גנון: מזמן גם לא ראיתי את שלומית.
<דרור גנון: אני מכיר את שלומית המון שנים.
ישראל אייכלר: אז למה לא באת?
<דרור גנון: שאלה טובה.
<דרור גנון: בדרך כלל אני הולך לוועדות האחרות ולא אומר שלום.
<דרור גנון: זה גם אחד הדברים שאני צריך לרשום לי לתקן במידית.
<דרור גנון: אני חושב, בבסיס לדעתי, להבנתי, אנחנו לא צריכים לדון כאן כרגע איך בנוי הסכם של מפעיל, מה המרכיבים העסקיים שלו ואיך הוא מנהל עסקית את התהליך.
<דרור גנון: אנחנו צריכים לדבר על הדרישה, מה הדרישה שלנו מאותו מפעיל, מה הוא צריך לתת ומה לא ואם מפעיל בצורה כזאת או אחרת הולך לעבוד בצורה אחרת או בתנאים אחרים.
<דרור גנון: אני חושב שפה המפעיל חוטא למהות קיומו.
<דרור גנון: הוא לא צריך להסביר לקליינט שלו, ללקוח שלו אם הוא מחר עובר לשיטה של ק"מ או שיטה של דרכמות או שהוא הולך להפעיל חמורים – זה לא צריך לעניין את אף אחד.
<דרור גנון: הוא צריך לתת שירות כמו שהוא נתן אתמול ויותר טוב לתת גם מחר.
<דרור גנון: אני הייתי מעדיף - - -
<שלומית אבינח: איך אתה אוכף את זה שהוא לא נותן את השירות?
<דרור גנון: זאת סוגיה אחרת ותכף נדבר עליה.
<דרור גנון: אני חושב שברמה הפרקטית שזה בכלל נושא.
<דרור גנון: משרד התחבורה מנהל פה מדיניות כללית שהוכיחה את עצמה עם כלל המפעילים.
<דרור גנון: אנחנו מנסים לנטרל את המרכיב, בוא נקרא לזה, הכדאיות הכלכלית מאזורים שיש בהם יותר נוסעים ושם שווה לשים נסיעות בשביל שרמת השירות שלו תעלה ושלא יעניין איפה הוא נוסע כי הוא יקבל את אותו פיצוי עבור הנסיעה בכל מקום, או.
<דרור גנון: זה דבר חשוב להבין אותו וזה הוכיח את עצמו.
<דרור גנון: היום אנחנו נמצאים בעולם אחר.
<דרור גנון: בעניין הזה הייתי מעדיף שלא נדון, וזה לא הנושא.
ישראל אייכלר: אני רוצה להבין את מה שאמרת.
ישראל אייכלר: מקובל עלי שגם במושב וגם במקום שאין מספיק נוסעים המפעיל צריך לספק תחבורה - - -
<דרור גנון: בוודאי.
ישראל אייכלר: לספק תחבורה גם אם זה לא כל כך כדאי לו.
ישראל אייכלר: אבל לא מקובל עלי שבגלל זה הוא לא יספק לי הסעות במקום שמחכים עשרות אנשים.
<דרור גנון: קודם כל אתה צודק.
ישראל אייכלר: אז אני צודק.
<דרור גנון: אין וויכוח בכלל.
ישראל אייכלר: אתה יודע מה אמר הרשל'ה: 'אם אני צודק אז אין לכם במה לאכול היום'.
ישראל אייכלר: זאת אומרת, אם אני צודק אין לאנשים אוטובוסים.
<דרור גנון: פה אני חולק עליך.
ישראל אייכלר: בוא תשאל את האנשים.
<דרור גנון: אני חולק עליך כי בסופו של יום אנחנו מסיעים כמויות אדירות כל יום.
<דרור גנון: התחבורה הציבורית מתפקדת - - -
ישראל אייכלר: אבל אם התחבורה הציבורית מתפקדת - - -
<דרור גנון: רק שנייה, שנייה שנייה, בוא נעשה סדר.
<דרור גנון: בכל זאת אנחנו קצת בסדר.
<דרור גנון: זה בסדר, אבל אני רוצה לעשות את הסדר.
<דרור גנון: לגבי אנשים שנשארים בתחנות, באופן כללי ברמת ההתנהלות מתבצעים כל הזמן סקרים ובדיקות.
<דרור גנון: כן יש אצלנו מערכת טכנולוגית שנקראת "כל נתון" שדוגמת את שעת היציאה של האוטובוס ואת שעת הגעתו ליעד.
<דרור גנון: הנתונים האלה מועברים בשוטף למשרד התחבורה וככה אנחנו גם קונסים את אותו מפעיל או משלמים לו עבור הנסיעה שהוא ביצע.
<דרור גנון: אם הוא לא הוציא את הנסיעה זה לא מופיע במערכת הטכנולוגית, קודם כל הוא לא מקבל תשלום.
<דרור גנון: זה דבר ראשון.
<דרור גנון: גם אם הוא מאחר באחוז מסוים זה נחשב כבר אי ביצוע ויש על זה הסתייגויות.
<דרור גנון: דבר שני, הוא מקבל קנס על זה שהוא לא הוציא את הנסיעה, או.קיי.
<דרור גנון: זה המרכיב השני שנופל עליו במידה וזה קיים, אנחנו מתחשבנים.
<דרור גנון: אני יכול להגיד לך שמהמערכת הטכנולוגית, אתה יודע, זו מערכת טכנולוגית ואנחנו לא נוגעים, אנחנו מקבלים.
<דרור גנון: זו מערכת שהוגדרה - - -
ישראל אייכלר: לגבי מה שגיל אומר, יש לכם מעקב אחרי ה-GPS של האוטובוסים אם הם מוציאים אוטובוסים - - -
<דרור גנון: זה מה שאני אומר.
<דרור גנון: זו מערכת שנקראת "כל נתון", זו מערכת שבודקת את זמני היציאה של המפעילים ואת זמני ההגעה שלהם.
<דרור גנון: כן, על פי זה אנחנו גם משלמים וגם קונסים את המפעילים.
ישראל אייכלר: אני רוצה להגיד לך שנהג "אגד" סיפר לי שמדלגים על הרבה נסיעות, בעיקר בימי החגים של המוסלמים בגלל המחסור.
<דרור גנון: זה משהו אחר.
<דרור גנון: הוא לא מדלג, הוא פשוט לא מכיר את המערכת.
<דרור גנון: תראו, אנחנו חיים במדינת ישראל.
<דרור גנון: אם מישהו לא הבין, אנחנו מדינה מאוד מורכבת.
<דרור גנון: הייתי אומר שזו מדינה שלא דומה לשום מדינה בעולם, יש לנו פה מגוון רב של אוכלוסיות, ההתנהלות שלנו שונה.
<דרור גנון: יש לנו 168 ימים טובים בלוח העברי שלנו שבהם ההתנהגות של התחבורה שונה.
<דרור גנון: יש לנו ערבי חג, ערבי ערבי חג, הרבה אירועים כאלה ואחרים.
<דרור גנון: לצערי הרב גם הרבה בעיות ביטחוניות במדינה הזאת.
<דרור גנון: לשמחתי, יש לנו גם נהגים מכל האוכלוסיות האלה.
<דרור גנון: לפעמים, מה לעשות, כשיש חג של אוכלוסייה מסוימת זה יוצר בעיה.
<דרור גנון: המפעיל לא יכול להמציא פתאום מאין נהגים.
<דרור גנון: גם יש פה הסכמים עם ההסתדרות והסכמים עם העובדים והוא לא יכול פשוט להביא במקום.
<דרור גנון: אז צריך לפעמים - - -
ישראל אייכלר: למה הוא לא יכול להביא במקום?
<דרור גנון: הוא לא יכול.
<דרור גנון: אם יש חג, כמו שציינת למשל, של המוסלמים הוא לא יכול להביא נהגים אחרים משום מקום.
ישראל אייכלר: ממלא מקום, למה לא?
ישראל אייכלר: יהיו שישמחו לעשות את זה.
יעקב גיל: הרגע אמרת שזה לא צריך לעניין את הציבור ההסכמים הפנימיים, אז אתה אומר שזה שיקול פנימי שלו - - -
<דרור גנון: אני מסביר את מה שהוא שאל.
<דרור גנון: לפעמים קורה מצב שישנו חוסר.
<דרור גנון: זה עדיין לא מצדיק דילוג, או.
<דרור גנון: יש גם ירידה, כי מטבע הדברים אם יש ביקושים יותר נמוכים, בכל זאת בשישי ושבת יש ביקושים יותר נמוכים בתחבורה הציבורית, משמעותית - - -
ישראל אייכלר: מימים רגילים למוצאי שבת?
יעקב גיל: לא בכל מקום.
<דרור גנון: ברוב המקומות.
<דרור גנון: אני לא הפרעתי, אתה יכול להגיב אחר כך.
ישראל אייכלר: גיל, שמענו, רשמנו את מה שאמרת.
ישראל אייכלר: דרור, אבל יש אזורים שדווקא בימי שישי ומוצאי שבת יש פי שתיים נוסעים.
<דרור גנון: במקומות האלה יש תגבורים ואם חסר אנחנו מוסיפים.
<דרור גנון: תראה, בסוף אנחנו מקבלים את הפרמטרים ואת האינדיקציות שלנו משלושה מקומות.
<דרור גנון: מקום ראשון, מהנוסעים, כן נוסעים מתלוננים ומתקשרים והם שולחים ואנחנו מקבלים פניות והרבה פניות.
<דרור גנון: אנחנו גם יודעים לנתח אותם היום וגם יודעים לשים את היד על האצבע במקום הנכון וגם לשנות.
<דרור גנון: יש לנו גם דוגמאות טובות ואנחנו יכולים להראות אותן.
<דרור גנון: הרבה דוגמאות כאלה.
<דרור גנון: מצד שני, אנחנו מקבלים גם מידע, תתפלאו אבל מה לעשות, מהמפעילים.
<דרור גנון: המפעילים בעצם יודעים בעצמם גם כן לשדר לנו ולהגיד לנו בפגישות השבועיות שהם מקיימים אתנו, ובכלל על מקומות שיש בהם בעיה וצריך לתגבר אותם.
<דרור גנון: דבר שלישי, גם מהמערכת הטכנולוגיות שלנו אנחנו יודעים לקבל את המידע הזה.
<דרור גנון: אני יכול להגיד באופן כללי, בהתנצלות, אבל במצב טבעי אין 100% הצלחה.
<דרור גנון: אנחנו משתדלים להביא את המערכת הזאת למקסימום שניתן וכל הזמן אנחנו נמצאים בשלבי שיפור.
<דרור גנון: תראו, התחבורה הציבורית גדלה.
<דרור גנון: הנושא של התחרות, ומה שציינת קודם, הכפיל את כמות הנסיעות ובכלל את התשומות בתחבורה הציבורית.
<דרור גנון: אנחנו בעשור הקרוב הולכים להכפלה נוספת.
<דרור גנון: זאת אומרת, אנחנו לא שוקדים על שמרנו.
<דרור גנון: אם אנחנו במקום האידיאלי, אנחנו עדיין לא נמצאים במקום האופטימלי ביותר, אבל אנחנו הרבה יותר מהעבר גם מבחינת כמות נסיעות, גם מבחינת - - -
ישראל אייכלר: אז הצרכים עולים.
ישראל אייכלר: כמו שאמר ירושלמי, בגלל שהצרכים עולים, הנוסעים גוברים וגם אם אתה משתפר ומשתפר אתה לא משלים את הפער בין הגברת הנסיעות להשתפרות שלך.
<דרור גנון: אז אנחנו כן.
<דרור גנון: אנחנו כן, כי כל פעם אנחנו לוקחים את מקדם גידול האוכלוסייה שעליו אתה מדבר.
<דרור גנון: מעבר לו אנחנו יוצרים את התוספות.
<דרור גנון: מצד שני, אנחנו מנסים בשנים האחרונות, עכשיו אנחנו מתחילים לקצור פירות, לייצר כל מיני פתרונות יצירתיים של קווים, קווי הזנק לאזורי תעסוקה, קווי לילה שצוין פה שחלקם באמצע השבוע נוסעים לפעמים ריקים.
<דרור גנון: זה אולי רק בימים מסוימים באמצע השבוע ובתקופות מסוימות, אבל בסופי שבוע הם מפוצצים.
<דרור גנון: אני אישית מכיר ורואה את זה.
<דרור גנון: אנחנו מדברים - - -
ישראל אייכלר: אם הזכרת את קווי הלילה, שר התחבורה כותב לי משהו שאני רוצה להבין אותו: "משרד התחבורה פועל בשיתוף פעולה עם הרשות המקומית על מנת לקבל מידע לגבי צרכי התושבים ביישוב להפעלת קו לילה, נפעל בהתאם לביקוש".
ישראל אייכלר: אתה יודע כמה פעמים אני פניתי לשר ואליך על כך שיש חודשים כמו אלול ותשרי שיש אזורים שצריך קווי לילה.
ישראל אייכלר: אף פעם לא ביצעתם שם קווי לילה.
<דרור גנון: קווי לילה שאתה מדבר עליהם הם קווי לילה נקודתיים לאותו מקום, הם עד שתיים בלילה לבקשתך, זה כן בוצע.
<דרור גנון: אני לא מדויק להגיד שהוא לא בוצע, הוא בוצע.
<דרור גנון: קווי לילה שהשר דיבר אתך עליהם, זה הקווי לילה שבדרך כלל משרתים את החבר'ה שמבלים בלילה ושהם בדרך כלל עד שעות יותר מאוחרות, הם גם מכסים אזורים אחרים.
<דרור גנון: תשרי-אלול, אני חושב שהשנה זה היה מופגן באופן רציני.
<דרור גנון: אנחנו נתנו קווים באמת עד השעות הקטנות ולא השארנו אף אחד בתחנות.
ישראל אייכלר: עכשיו אני ארצה שתענה לעניין האכיפה, אבל אולי ניתן ליצחק רודיך.
ישראל אייכלר: אתה במידה מסוימת צריך לתת לנו תשובה מעבר למה שפיני אמר.
ישראל אייכלר: פיני בעצם אישר את מה שאנחנו הרגשנו, שיש ב"אגד" רוח לא טובה כלפי הצרכים של הציבור.
ישראל אייכלר: בעניין הזה מעבר למה שהוא חייב אנחנו רוצים להתכנס אצלכם.
ישראל אייכלר: כל מה שידעו על "אגד", שיבחנו את "אגד" והיה להם שם טוב בעניין, בזמן האחרון הוא השתנה.
ישראל אייכלר: תסביר לי מה השינוי ומה אפשר לתקן.
<יצחק רודיך: האמת, אני לא מאשר שפיני אישר, לא שמעתי שפיני אמר שיש רוח לא טובה ב"אגד".
<יצחק רודיך: אני חושב שפיני הגדיר איזו בעיה מסוימת, אבל בואו לא נתייחס כרגע מה שפיני אומר.
ישראל אייכלר: את ההגדרה הלא טובה אני מגדיר.
<יצחק רודיך: לא, פיני לא אישר שאין רוח טובה ב"אגד".
<יצחק רודיך: פיני אמר שיש רוח לא טובה ב"אגד"?
ישראל אייכלר: הוא אמר 'אנחנו מתכנסים, אנחנו לא יכולים לעשות מה שעשינו בעבר.
<יצחק רודיך: פיני אמר ש"אגד" עוברת מספר שינויים.
<יצחק רודיך: אני מוכן לפרט ואולי להסביר אותם ביתר הרחבה.
ישראל אייכלר: אני רוצה שתהייה איש בשורה.
ישראל אייכלר: את הבעיות אני מכיר לבד.
ישראל אייכלר: תגיד מה אתה יכול לבשר לנו.
<יצחק רודיך: קודם כל אני מברך על הדיון הזה.
<יצחק רודיך: אני חושב שאת הדיון הזה היה צריך להיות כבר מזמן וטוב שהוא נעשה.
<יצחק רודיך: אני חושב שצריך לעשות פה תיאום ציפיות בין "אגד" כמפעיל תחבורה ציבורית או מפעילי תחבורה ציבורית במגזר החרדי לבין הציבור הנוסעים שרוצה את התחבורה הציבורית.
<יצחק רודיך: ראשית אני מאוד מתחבר לזה שאתה אמרת, שאתה היית נגד ההפרטה ואתה חושב שאולי טוב שההגה היה בידיים של "אגד".
<יצחק רודיך: מסתבר שצדקת משום, לא שצדקת שההגה היום הוא בידיים של "אגד", אלא צדקת בזה שבעצם היום "אגד" היא לא חברה גדולה.
<יצחק רודיך: יש לה היום קשיים להפעיל את אותם דברים שהפעילו.
<יצחק רודיך: בשביל זה אנחנו יושבים היום מעבר לתחבורה ציבורית נורמאלית.
<יצחק רודיך: כלומר, "אגד" היה פעם נותן הרבה הרבה יותר מאשר תחבורה ציבורית סטנדרטית שפועלת בכל הארץ בכל המגזרים, לא רק במגזר החרדי.
<יצחק רודיך: למה אני מתכוון?
<יצחק רודיך: התפיסה של תחבורה ציבורית, אני אומר את זה כרגע לא בקטע של המגזר החרדי.
<יצחק רודיך: - - -
ישראל אייכלר: אנחנו לא מדברים כרגע על המגזר החרדי, שמת לב שלא אמרתי כמעט את המילה חרדי?
<יצחק רודיך: לא.
<יצחק רודיך: אני אומר, אני כן רוצה לקחת - - -
ישראל אייכלר: אם יש לך ילדים שמחכים בתחנות, או שיש ברחובות סטודנט שרוצה - - -
<יצחק רודיך: תפיסה של תחבורה ציבורית היא בעצם, נוסע מזדמן שנמצא ברחוב, בתחנה.
<יצחק רודיך: זו מהותה של תחבורה ציבורית.
<יצחק רודיך: בנאדם שיוצא בשעה שש בבוקר לעבודה הוא צריך לקבל תחבורה ציבורית נאותה.
<יצחק רודיך: בנאדם שיוצא בשעה תשע בבוקר מבית חלקיה הוא צריך לקבל אוטובוס.
<יצחק רודיך: זה מהותה של תחבורה ציבורית.
<יצחק רודיך: כשאנחנו מזהים, ואנחנו יודעים וזה ידוע לכולם שגם אני יודע מתי יש חתונות, מתי יש חגים.
<יצחק רודיך: בדרך כלל מופיע בלוחות השנה מתי אירועים כאלה ואחרים – אנחנו יודעים מהכול.
<יצחק רודיך: בזמני חתונות באמת התחבורה הציבורית, בוא ניקח את קו 402, מי שיודע מה לוח הזמנים בזמנים שאין חתונות?
<יצחק רודיך: לדוגמה, שלושת השבועות, ימי ספירת העומר.
<יצחק רודיך: אני אפילו מדבר על "נתיב אקספרס", בימים שזה לא עמוס, לא בימים של בין הזמנים.
<יצחק רודיך: סתם ימים כמו למשל השבוע שיש כמות נסיעות פחותה הרבה יותר מאשר בזמני חתונות.
<יצחק רודיך: אנחנו באיזה מקום, כשאנחנו מתייחסים לנוסע מסתכלים איפה יש עומס ושם אנחנו נותנים את הפתרון.
ישראל אייכלר: מה עם שיתוף הפעולה שהיה לכם עם אנשים בכדי שיפור השטח?
ישראל אייכלר: שיתוף הפעולה.
<יצחק רודיך: אני רוצה להתייחס לעוד משפט שהתייחסו, לגבי "עשרה בעמידה".
<יצחק רודיך: הנושא של "עשרה בעמידה" הוא באמת טכנולוגיה שלנו מאוד עוזרת.
<יצחק רודיך: לפעמים שבנאדם לוחץ "עשרה בעמידה" זה לאו דווקא שיש בעיה שאתה מיד צריך לתגבר.
<יצחק רודיך: אתה יודע שאוטובוס לא הגיע או יותר נכון שלא אסף את הנוסע, אז הנוסע מסתכל על זה שהוא לא עלה על האוטובוס.
<יצחק רודיך: השאלה למה האוטובוס לא הגיע.
<יצחק רודיך: למשל, אני נסעתי ביום שישי האחרון לבני ברק.
<יצחק רודיך: אני לא יודע אם אנשים יודעים כמה זמן לקח לי מצומת מסובים לרחוב עזרא בבני ברק.
<יצחק רודיך: שעה, שעה אני עמדתי בפקק בכניסה לבני ברק.
<יצחק רודיך: לא הייתה לי מצלמה, חבל שלא צילמתי את עשרות האוטובוסים שעמדו שם שעה שלמה בשביל להיכנס לבני ברק.
<יצחק רודיך: נושא כזה יכול לבוא לידי פתרון?
<יצחק רודיך: נוסעים שנוסעים לבני ברק צריכים להגיע חמש דקות לפני שבת, להיכנס לתוך השבת?
<יצחק רודיך: הם יוצאים באחת בצהריים מירושלים, באחת וחצי מסתיים השירות.
<יצחק רודיך: אחת ורבע אנשים עומדים בתחנות מקבלים שירות והם עומדים שעה כדי להיכנס לבני ברק.
<יצחק רודיך: זה נקרא תחבורה ציבורית?
<יצחק רודיך: בני ברק לא יכולה לקבל - - -
<דרור גנון: אבל, בני ברק לא עושה שום דבר.
<דרור גנון: אנחנו לא מהווים רוח גבית בעניין הזה של לא לקדם את הנושא של תשתיות.
<דרור גנון: הארגונים בעדנו ואנחנו עובדים על העניין הזה.
<דרור גנון: בני ברק זו דוגמה טובה למקום שהוא מוטה תחבורה ב-100%.
<דרור גנון: זאת אומרת, זאת עיר תחבורה נקודה.
<דרור גנון: אפשר להגיד על ירושלים הרבה - - -
<פינחס גרשון: בני ברק מתנגדת לנתיבי תחבורה ציבורית - - -
<דרור גנון: מלחמות אין סופיות על העניין הזה.
ישראל אייכלר: אתה גלגלת את זה למקום שלא שייך לדיון.
<יצחק רודיך: מה לא שייך?
ישראל אייכלר: זה כי יש מצב תשתתי חמור.
ישראל אייכלר: אני רוצה לשבח את שר התחבורה על זה שבכבישים בירושלים רואים עכשיו הרחבה.
ישראל אייכלר: אני מקווה מאוד שתשמע למה שפיני אמר לגבי מסלולים, נתיבי תחבורה ציבורית, שצריכים להיות למרות שכנהג פרטי זה נורא קשה לי, אבל צריך להוסיף ולהוסיף.
ישראל אייכלר: בעיקר בכניסה לבני ברק צריך לעשות נתיב מיוחד.
<דרור גנון: תקציב קיים, אני אומר לך שתקציב קיים והוא גדול מאוד, אני לא רוצה לנקוב במספרים שלו.
<דרור גנון: תכניות קיימות ואין הסכמה - - -
ישראל אייכלר: ממי?
<דרור גנון: ראש העיר בני ברק.
<דרור גנון: העירייה לא מוכנה - - -
ישראל אייכלר: עכשיו אנחנו מתחילים לשבת ולנסות להגיע להבנות כאלה ואחרות.
ישראל אייכלר: זאת עיר שמזמן הייתה צריכה להיות עיר שחלק גדול מהצירים שלה, בשעות מסוימות חלקם - - -
ישראל אייכלר: יחסית תושבי בני ברק תלויים בתחבורה ציבורית.
<יצחק רודיך: אבל כשאנחנו פותחים את העיתונים ואנחנו מסתכלים בכתבות ובמכתבים למערכת, אני באופן קבוע מתייחס מאוד למסלול של המכתבים למערכת כי זה הנוסע הפשוט שעומד בתחנה.
<יצחק רודיך: הנוסע, אנשים לוקח להם לצאת מבני ברק.
<יצחק רודיך: אני דיברתי על הכניסה כרגע.
<יצחק רודיך: אגב, רחוב חזון איש גם.
<יצחק רודיך: כל הרחובות מלאים אוטובוסים ולא יכולים לזוז שם.
<יצחק רודיך: כמה זמן לוקח לצאת מבני ברק?
ישראל אייכלר: דווקא העניין של היציאות זה - - -
<יצחק רודיך: אני ראיתי בשבוע מכתב למערכת, שעה וחצי.
ישראל אייכלר: רודיך, אתם מרכזים היום את היציאות החוצה דרך - - -
<יצחק רודיך: אנחנו מרכזים את הכול.
<יצחק רודיך: אנחנו מרכזים דרך "חזון איש" ,יוצאים החוצה דרך "השומר" ועם כל זה לוקח לבנאדם שעומד באחת וחצי בתחנה לצאת מבני ברק שעה ורבע.
<יצחק רודיך: אני כבר לא מדבר על הפקק שהוא עומד בכניסה לירושלים.
<יצחק רודיך: בוא, בואו נדבר על תחבורה ציבורית קצת, איך אומרים, בואו נרחיב את האופקים.
ישראל אייכלר: אתה מתבקש כ"אגד", כנותן האוטובוסים.